Folketing
2012-02-03

Det er selvfølgelig ganske udmærket, men vi skal arbejde på, at det er alle lande i Europa, der forbyder det. Det er netop det, jeg foreslår her i dag, nemlig at vi skal stå sammen om at prøve på at få stoppet det her i EU. Jeg forventer ikke, at det bliver straks, men jeg synes jo godt, at regeringen kunne tilkendegive, at man gerne vil arbejde for det i EU. Om det så først bliver om et halvt år, må jeg leve med det, men bare det bliver gjort, er det trods alt bedre end ingenting. Det undrer mig, at fødevareministeren ikke bare kan bakke op om det.